**Törökszentmiklós Városi Önkormányzat Képviselő-testületének**

**100/2021. (VI.02.) számú**

**H a t á r o z a t a**

A törökszentmiklósi helyi civil szervezetek 2021. évi programjainak pályázati támogatásáról szóló 53/2021. (III. 24.) Kt. határozat módosításáról.

A veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I. 29) Kormányrendelet által kihirdetett veszélyhelyzetre tekintettel Törökszentmiklós Város Polgármestere a katasztrófavédelemről és a hozzá kapcsolódó egyes törvények módosításáról szóló 2011.évi CXXVIII. törvény 46. § (4) bekezdésébe foglalt felhatalmazása alapján Törökszentmiklós Városi Önkormányzat Képviselő-testületének feladat – és hatáskörben eljárva az alábbi döntést hozza:

1. A Törökszentmiklós Városi Önkormányzat Képviselő-testület 53/2021. (III. 24.) számú határozata 3. pontjának szövegrésze helyébe az alábbi szövegrész lép:

„3. A Szervezési Osztály nyilatkoztatja valamennyi támogatásban részesített civil szervezetet arra vonatkozóan, hogy a pályázatban vállalt programját a tervezett időben vagy attól eltérő időben meg tudja-e valósítani.”

1. A Törökszentmiklós Városi Önkormányzat Képviselő-testülete 53/2021. (III. 24.) számú határozata 5. pontját törli.
2. Az 53/2021. (III. 24.) Kt. határozat egyéb rendelkezései érvényben maradnak.
3. Törökszentmiklós Városi Önkormányzat Képviselő-testülete utasítja a Törökszentmiklósi Polgármesteri Hivatalt, hogy készítse elő a támogatási szerződések megkötését.

Határidő: folyamatos

Felelős: Szervezési Osztály

K.m.f.

 Markót Imre

 polgármester

Erről értesülnek:

1. Markót Imre polgármester
2. Dr. Rimóczi Imre jegyző
3. Szervezési Osztály
4. Közpénzügyi Osztály
5. Irattár